Diari Oficial de la Generalitat Valenciana


Sumari del DOGV 5379, del 02-11-2006 (2006/12634)

RESOLUCIÓ de 20 d'octubre de 2006, de la Universitat de València, per la qual es convoca concurs de mèrits per a funcionàries i funcionaris del grup C d'administració especial, de l'escala tècnica bàsica d'investigació, perfil C2, d'aquesta Universitat.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5379

Data del DOGV
:   02-11-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/12165


Data del document
:   20-10-2006

Organisme emissor
:   Universitat de València

Tipus de document
:   Resolució

Correcció d'errades

 Descriptors 

:   * universitat
    * concurs administratiu
    * professió tècnica

RESOLUCIÓ de 20 d'octubre de 2006, de la Universitat de València, per la qual es convoca concurs de mèrits per a funcionàries i funcionaris del grup C d'administració especial, de l'escala tècnica bàsica d'investigació, perfil C2, d'aquesta Universitat. [2006/S12288]  
Atès que hi ha vacant un lloc de treball dotat pressupostàriament, la provisió del qual es considera convenient per a atendre les necessitats del servei, la Universitat de València, d'acord amb l'article 191 dels seus Estatuts, amb el Text Refós de la Llei de la Funció Pública Valenciana i amb el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa, resol convocar concurs de mèrits per a proveir el lloc de treball de tècnic especialista de laboratori, perfil C2, que s'indica en l'annex I d'aquesta convocatòria, d'acord amb les següents bases:  
Bases de la convocatòria  
Primera. Participants  
1.1 Per a participar en aquest concurs, cal ser funcionària o funcionari de carrera del grup C, d'administració especial, de l'escala tècnica bàsica d'investigació, de qualsevol perfil.  
1.2 Hauran de participar obligatòriament en aquest concurs les funcionàries i els funcionaris de carrera d'aquest grup, perfil C2, que presten serveis en aquesta Universitat, i que es troben en situació de destinació provisional i tinguen el mateix grup i nivell que el lloc convocat.  
1.3 Podran participar-hi voluntàriament les funcionàries i els funcionaris de carrera d'aquest grup, de qualsevol perfil, que presten serveis en aquesta Universitat i hagen estat dos o més anys en una destinació definitiva.  
1.4 Queden exempts del requisit de permanència de dos anys en el lloc de treball els funcionaris i les funcionàries als qui els siga aplicable l'article 20.6 del Text Refós de la Llei de la Funció Pública Valenciana (DOGV 30 de novembre de 1995) i els funcionaris i les funcionàries que hagen estat traslladats en aplicació de l'article 188 dels Estatuts d'aquesta Universitat.  
Segona. Vacants  
2.1 El lloc vacant per cobrir que es convoca a concurs de mèrits, figura en el annex I d'aquesta convocatòria.   
2.2 El lloc de treball convocat s'ocuparà reglamentàriament. La pressa de possessió de la nova destinació es farà a la data indicada a la resolució final d'aquest concurs.  
Tercera. Sol·licituds  
3.1 Les persones interessades que desitgen participar en el concurs de mèrits hauran d'emplenar el model que figura en l'annex II d'aquesta convocatòria. Aquest model es trobarà a la pàgina web del Servei de Recursos Humans PAS, que te la següent adreça: http://www.uv.es/~pas.   
A la sol·licitud s'adjuntarà el curriculum vitae i la documentació justificativa dels mèrits al·legats.  
3.2 La documentació que ja consta al Registre de Personal PAS de la Universitat de València (certificats de serveis prestats i del grau personal consolidat) s'adjuntarà d'ofici a les sol·licituds presentades.  
3.3 Si algú dels participants desitja que el Servei de Recursos Humans PAS aporte altra documentació de què dispose aquesta Universitat, haurà de sol·licitar-ho expressament en instància separada, amb indicació de la unitat on es troba, i estar referenciada al currículum corresponent.   
Quarta. Termini i lloc de presentació  
Les sol·licituds i la documentació hauran de presentar-se en el termini de 20 dies hàbils, comptats des de l'endemà de la publicació d'aquesta convocatòria en el Diari Oficial de la Generalitat. La qual cosa podrà fer-se al Registre d'Entrada de la Gerència (avinguda de Blasco Ibáñez, núm. 13, 46759 de València), a través de qualsevol altre registre auxiliar dels centres universitaris, o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cinquena. Barem   
El concurs de mèrits es resoldrà per l'aplicació conjunta del barem aprovat per la Junta de Govern de la Universitat de València el 22 d'octubre de 1991 .modificat per acord de Junta de Govern el 21 de juliol de 1998. i del document de regularització dels perfils del personal de laboratori, aprovat pel Consell de Govern el 14 de juny de 2005, ACGUV 139/2005.   
Hi ha una còpia del contingut d'ambdós documents en la pàgina web del Servei de Recursos Humans (PAS).  
Sisena. Comissió avaluadora  
6.1 La comissió avaluadora que realitzarà la selecció del lloc de treball convocat a concurs ha de tenir la composició que figura en l'acord del Consell de Govern de 28 de setembre de 2004, ACGUV 167/2004.  
El seu funcionament s'adaptarà a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6.2 Els noms dels components de la comissió avaluadora que valoren els mèrits es faran públics abans que acabe el termini de presentació de sol·licituds al tauler d'anuncis del Servei de Recursos Humans (PAS), avinguda de Blasco Ibáñez, 13, 46454 de València i en la pàgina web d'aquest servei.  
Setena. Irrenunciabilitat de les destinacions  
7.1 Els participants poden desistir de la sol·licitud dins el termini de presentació de sol·licituds. Després que haja transcorregut aquest termini no s'acceptarà cap desistiment i els participants quedaran vinculats al resultat del concurs.  
7.2 La destinació adjudicada és irrenunciable, excepte que abans de finalitzar el termini de presa de possessió s'hagués obtingut una altra destinació per convocatòria pública, i en aquest cas hauria de comunicar-se per escrit al Rectorat.   
Vuitena. Participació  
La participació en el concurs implica l'acceptació de totes les bases.  
Novena. Cessament i presa de possessió  
La resolució d'aquest concurs es farà pública en el tauler d'anuncis del Servei de Recursos Humans PAS, i en la pàgina web d'aquest servei, que té l'adreça següent http://www.uv.es/~pas.  
En la resolució s'indicarà expressament la data de cessament i de presa de possessió.  
Deu. Informació respecte de les dades recollides  
10.1 Les dades subministrades per l'interessat podran quedar incorporades en un fitxer automatitzat que constitueix la Base de Dades de Personal, o la Base de Dades de Borsa de Treball, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).  
10.2 El fitxer quedarà sota la responsabilitat de la Secretaria General de la UVEG a l'avinguda de Blasco Ibáñez núm. 13, 46831 València.  
10.3 La informació obtinguda serà processada exclusivament per a la gestió de personal.  
10.4 Les dades de caràcter personal seran tractades amb el grau de protecció que estableix el Reial Decret 994/1999, d'11 de juny, en el que es regulen les mesures de seguretat dels fitxers automatitzats que continguen dades de caràcter personal, adoptant-se les mesures de seguretat necessàries per a garantir la confidencialitat i la integritat de la informació.  
10.5 Les persones interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València, a l'avinguda de Blasco Ibáñez, núm. 13, 46396 València.  
Onze. Recursos  
Contra aquesta resolució, que exhaureix la via administrativa, es pot interposar potestativament un recurs de reposició en el termini d'un mes a partir de l'endemà de la notificació o publicació davant del mateix òrgan que dicte la resolució o un recurs contenciós administratiu davant dels òrgans de la jurisdicció contenciós administrativa de la Comunitat Valenciana en el termini de dos mesos comptats des de l'endemà de la seua publicació.  
València, 20 d'octubre de 2006.. Per delegació (DOGV 16.05.2006), la vicerectora d'Organització dels Serveis i PAS: Enriqueta Vercher González.  
Annex I  
Característiques del lloc de treball ofertat segons la relació de llocs de treball  
1)Denominació del lloc: Tècnic especialista de laboratori (perfil C2)  
Núm. lloc: 187  
Classificació: C18 E22  
Requisit de formació específica: 3  
Mèrits preferents: 1, 8, 9, 10  
Localització del lloc de treball: Facultat Medicina i Odontologia. Clínica Odontològica  
2) Requisit de formació específica:  
3. Coneixement del valencià a nivell elemental o compromís d'adquirir-lo en el termini d'un any des de la presa de possessió en el lloc (o en el temps que permeta la programació del Servei de Normalització lingüística).  
3) Requisit de mèrits preferents:  
1. Coneixements d'informàtica.  
8. Coneixement d'idiomes comunitaris: anglès.  
9. Coneixement d'idiomes comunitaris: francès.  
10. Coneixement d'idiomes comunitaris: alemany.  
4) Barem per puntuar els mèrits:   
El Barem aprovat per Junta de Govern de 22 d'octubre de 1991, modificat per acord de Junta de Govern del 21 de juliol de 1998. i del document de regularització dels perfils del personal de laboratori, aprovat pel Consell de Govern el 14 de juny de 2005, ACSUV 139/2005.  
5) Puntuació mínima per a l'adjudicació de la vacant :   
La puntuació mínima que cal obtenir es de 3 punts, segons estableix la disposició quarta del barem.